何光裕

何光裕，字思問，號石亭，四川保寧府劍州梓潼縣人，明朝政治人物《嘉靖二十年辛丑科進士登科錄》：軍籍，治《書經》，年二十七歲中式嘉靖二十年辛丑科第三甲第一百零三名進士。九月初五日生，行三，曾祖何端；祖何文亮，壽官；父何智；母趙氏。重慶下，妻沈氏，兄光祖（歲貢生）；光啟。由國子生中式四川鄉試第四十九名舉人，會試中式第六十八名。。

生平
嘉靖十六年（1537年）舉丁酉科四川鄉試第四十九名，嘉靖二十年（1541年）辛丑科三甲一百三名進士，改庶吉士明實錄：世宗實錄 ,255卷，嘉靖二十二年，授刑科給事中明實錄：世宗實錄 ,280卷，巡視京營。嘉靖二十五年，升任兵科右給事中明實錄：世宗實錄 ,312卷。嘉靖二十九年，升任吏科左給事中明實錄：世宗實錄 ,359卷。嘉靖三十年四月，升任兵科都給事中明實錄：世宗實錄 ,372卷。九月因反對仇鸞開馬市而上疏弹劾兵部尚書史道，明世宗大怒曰：史道已有旨令回京，道未回時，爾等何在？既有所知，當不移刻陳奏，何專一探試朝廷？与御史龔愷各受廷杖八十，光裕因杖刑，伤重去世。隆慶初，贈太常少卿，謚忠節《明史》（卷209）：後繼盛論馬市得罪者，何光裕、龔愷。光裕，字思問，梓潼人。嘉靖二十年進士。改庶吉士，除刑科給事中。偕同官楊上林、齊譽請召遺佚。帝可之，已而報罷。巡視京營，劾罷尚書路迎。與給事中謝登之、御史曾佩建議節財，費大省。邊事迫，命清理諸陵守衞軍，條上祛弊七事，多報可。屢遷兵科都給事中。都指揮呂元夤緣得錦衣，總旗王松冒功襲千戶，光裕皆舉奏之。兵部尚書趙錦疏辯，帝斥元，下松都察院獄，而奪錦等俸。 仇鸞之開馬市也，命尚書史道主之。徇俺答請，以粟豆易牛羊。光裕與御史龔愷等劾道：「委靡遷就。馬市既開，復請封號。今其表意在請乞，而道以為謝恩。況表文非出賊手。道不去，則彼有無厭之求，我無必戰之志，誤國事不小。」時帝方嚮鸞，責光裕等借道論鸞，以探朝廷。杖光裕、愷八十，餘奪俸。光裕不勝杖，卒。隆慶初，贈太常少卿。。

著作
著有《石亭初集》。

家族
曾祖何端，祖何文亮，壽。父何智，母趙氏。重慶下。兄光祖（岁贡生）、光啓。

有子何儼。

參考

G
Category:梓潼人
Category:嘉靖十六年丁酉科四川鄉試舉人
Category:明朝庶吉士
Category:明朝刑科给事中
Category:明朝兵科都給事中
Category:明朝追贈太常寺少卿
Category:明朝兵科右給事中
Category:明朝吏科左給事中